title: Komisijas Īstenošanas regula (ES) 2021/669 (2021. gada 23. aprīlis) par atļauju tehniski tīru L-lizīna monohidrohlorīdu un šķidru L-lizīna bāzi, kas producēti ar Corynebacterium casei KCCM 80190 vai Corynebacterium glutamicum KCCM 80216, vai Corynebacterium glutamicum KCTC 12307BP, izmantot par visu sugu dzīvnieku barības piedevām (Dokuments attiecas uz EEZ)

text:
                  26.4.2021

                  LV

                  Eiropas Savienības Oficiālais Vēstnesis

                  L 141/7

         KOMISIJAS ĪSTENOŠANAS REGULA (ES) 2021/669
         (2021. gada 23. aprīlis)
         par atļauju tehniski tīru L-lizīna monohidrohlorīdu un šķidru L-lizīna bāzi, kas producēti ar Corynebacterium casei KCCM 80190 vai Corynebacterium glutamicum KCCM 80216, vai Corynebacterium glutamicum KCTC 12307BP, izmantot par visu sugu dzīvnieku barības piedevām
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu izmantošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.

                     (2)

                     Saskaņā ar Regulas (EK) Nr. 1831/2003 7. panta 1. punktu tika iesniegti pieteikumi uz atļauju šķidru L-lizīna bāzi un tehniski tīru L-lizīna monohidrohlorīdu izmantot par uzturfizioloģiskām barības piedevām izmantošanai visu sugu dzīvnieku barībā un dzirdināšanas ūdenī. Šiem pieteikumiem ir pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                     (3)

                     Pieteikumi attiecas uz atļauju ar Corynebacterium casei KCCM 80190 vai Corynebacterium glutamicum KCCM 80216, vai Corynebacterium glutamicum KCTC 12307BP producētu L-lizīna bāzi (šķidru) un L-lizīna monohidrohlorīdu (tehniski tīru) izmantot par visu sugu dzīvnieku barības piedevām, kuras klasificējamas piedevu kategorijas “uzturfizioloģiskās piedevas” funkcionālajā grupā “aminoskābes, to sāļi un analogi”.

                     (4)

                     Eiropas Pārtikas nekaitīguma iestāde (“Iestāde”) 2020. gada 30. septembra (2) un 2020. gada 18. novembra (3) (4) atzinumos secināja, ka ar piedāvātajiem lietošanas nosacījumiem L-lizīna bāze (šķidra) un L-lizīna monohidrohlorīds (tehniski tīrs), kas producēti ar Corynebacterium casei KCCM 80190 vai Corynebacterium glutamicum KCCM 80216, vai Corynebacterium glutamicum KCTC 12307BP, neatstāj nelabvēlīgu ietekmi ne uz dzīvnieku veselību, ne patērētāju veselību, ne vidi. Iestāde varēja izdarīt secinājumu, ka lietotājam droši ir L-lizīna bāze (šķidra) un L-lizīna monohidrohlorīds (tehniski tīrs), kas producēti ar Corynebacterium glutamicum KCCM 80216 un Corynebacterium glutamicum KCTC 12307BP. Tā atzina, ka L-lizīna monohidrohlorīds (tehniski tīrs) un L-lizīna bāze (šķidra), kas producēti ar Corynebacterium casei KCCM 80190, ir uzskatāmi par bīstamiem ieelpojot un ka L-lizīna monohidrohlorīds (tehniski tīrs), kas producēts ar Corynebacterium casei KCCM 80190, rada vieglu acu kairinājumu. Tāpēc būtu jāveic atbilstoši aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevas lietotāju, veselību. Iestāde secināja, ka L-lizīna bāze (šķidra) un L-lizīna monohidrohlorīds (tehniski tīrs), kas producēti ar Corynebacterium casei KCCM 80190 vai Corynebacterium glutamicum KCCM 80216, vai Corynebacterium glutamicum KCTC 12307BP, visu sugu dzīvniekiem ir lietderīgi neaizstājamās aminoskābes L-lizīna avoti. Lai papildus dots L-lizīns būtu pilnīgi iedarbīgs atgremotājiem, tas būtu jāpasargā no sadalīšanās spureklī. Savos atzinumos Iestāde ir atsaukusies uz agrāku paziņojumu par iespējamo uztura nesabalansētību un higiēniskuma problēmām, ja aminoskābes dod ar dzirdināšanas ūdeni. Tomēr Iestāde neierosināja, kāds varētu būt pievienotā L-lizīna maksimālais saturs. Tātad barības piedevas un to saturošu premiksu marķējumā ir lietderīgi brīdināt, ka jāņem vērā visas ar uzturu uzņemtās neaizstājamās un nosacīti neaizstājamās aminoskābes, jo īpaši tad, ja L-lizīns kā aminoskābe tiek pievienots dzirdināšanas ūdenim.

                     (5)

                     Iestāde neuzskata, ka būtu vajadzīgas īpašas prasības veikt uzraudzību pēc piedevas laišanas tirgū. Tā arī ir verificējusi ar Regulu (EK) Nr. 1831/2003 izveidotās references laboratorijas iesniegtos ziņojumus par barībā esošās barības piedevas analīzes metodi.

                     (6)

                     Ar Corynebacterium casei KCCM 80190 vai Corynebacterium glutamicum KCCM 80216, vai Corynebacterium glutamicum KCTC 12307BP producētu L-lizīna bāzes (šķidras) un L-lizīna monohidrohlorīda (tehniski tīra) novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo piedevu būtu jāatļauj izmantot tā, kā norādīts šīs regulas pielikumā.

                     (7)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Pielikumā specificētās vielas, kas pieder pie kategorijas “uzturfizioloģiskās piedevas” un funkcionālās grupas “aminoskābes, to sāļi un analogi”, ir atļauts lietot par dzīvnieku barības piedevām, ievērojot pielikumā noteiktos nosacījumus.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 23. aprīlī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  EFSA Journal 2020;18(11):6285.

            (3)  EFSA Journal 2020;18(12): 6333.

            (4)  EFSA Journal 2020;18(12): 6334.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        mg piedevas uz kg kompleksās barības ar mitruma saturu 12 %

                           Kategorija: uzturfizioloģiskās piedevas

                           Funkcionālā grupa: aminoskābes, to sāļi un analogi

                        3c320

                        -

                        L-lizīna bāze (šķidra)

                           Piedevas sastāvs

                        L-lizīna ūdens šķīdums, kurā ir vismaz 50 % L-lizīna.

                        Visu sugu dzīvnieki

                        -

                        -

                        -

                                    1.

                                    Lizīna saturu norāda piedevas marķējumā.

                                    2.

                                    Šķidru L-lizīna bāzi drīkst laist tirgū un izmantot par piedevu preparāta veidā.

                                    3.

                                    Piedevu var izbarot arī iejauktu dzirdināšanas ūdenī.

                                    4.

                                    Norādes piedevas un premiksu marķējumā: “Pievienojot L-lizīnu, īpaši dzirdināšanas ūdenim, jāņem vērā visas neaizstājamās un nosacīti neaizstājamās aminoskābes, lai nepieļautu nesabalansētību.”

                                    5.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana un saskare ar acīm vai ādu. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot piemērotus individuālos aizsardzības līdzekļus, tostarp elpceļu aizsarglīdzekļus, aizsargbrilles un cimdus.

                        2031. gada 16. maijs

                           Aktīvās vielas raksturojums

                        L-lizīns, kas producēts fermentācijā ar Corynebacterium casei KCCM 80190
                        Ķīmiskā formula: NH2-(CH2)4-CH(NH2)-COOH

                           CAS numurs: 56-87-1

                           Analītiskās metodes
                            (1)

                        Lizīna kvantitatīvai noteikšanai barības piedevā un premiksos, kas satur vairāk nekā 10 % lizīna:

                                    —

                                    jonapmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS/FLD) – EN ISO 17180.

                              Lizīna kvantitatīvai noteikšanai premiksos, barības maisījumos un barības sastāvdaļās:

                                    —

                                    jonapmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS), Komisijas Regula (EK) Nr. 152/2009 (III pielikuma F daļa).

                              Lizīna kvantitatīvajai noteikšanai ūdenī:

                                    —

                                    jonapmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS/FLD) vai

                                    —

                                    jonapmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS).

                        3c326

                        -

                        L-lizīna bāze (šķidra)

                           Piedevas sastāvs

                        L-lizīna ūdens šķīdums, kurā ir vismaz 50 % L-lizīna.

                        Visu sugu dzīvnieki

                        -

                        -

                        -

                                    1.

                                    Lizīna saturu norāda piedevas marķējumā.

                                    2.

                                    Šķidru L-lizīna bāzi drīkst laist tirgū un izmantot par piedevu preparāta veidā.

                                    3.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot piemērotus individuālos aizsardzības līdzekļus, tostarp elpceļu aizsarglīdzekļus.

                        2031. gada 16. maijs

                           Aktīvās vielas raksturojums

                        L-lizīns, kas iegūts fermentācijā ar Corynebacterium glutamicum KCCM 80216 vai Corynebacterium glutamicum KCTC 12307BP
                        Ķīmiskā formula: NH2-(CH2)4-CH(NH2)-COOH

                           CAS numurs: 56-87-1

                           Analītiskās metodes
                            (1)

                        Lizīna kvantitatīvai noteikšanai barības piedevā un premiksos, kas satur vairāk nekā 10 % lizīna:

                                    —

                                    jonapmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS/FLD) – EN ISO 17180.

                              Lizīna kvantitatīvai noteikšanai premiksos, barības maisījumos un barības sastāvdaļās:

                                    —

                                    jonapmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS), Komisijas Regula (EK) Nr. 152/2009 (III pielikuma F daļa).

                              Lizīna kvantitatīvajai noteikšanai ūdenī:

                                    —

                                    jonapmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS/FLD) vai

                                    —

                                    jonapmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS).

                        3c322

                        L-lizīna monohidrohlorīds (tehniski tīrs)

                           Piedevas sastāvs

                        L-lizīna monohidrohlorīda pulveris, kurā ir vismaz 78 % L-lizīna un mitruma saturs nepārsniedz 1,5 %.

                        Visu sugu dzīvnieki

                        -

                        -

                        -

                                    1.

                                    Lizīna saturu norāda piedevas marķējumā.

                                    2.

                                    Tehniski tīru L-lizīna monohidrohlorīdu drīkst laist tirgū un izmantot par piedevu preparāta veidā.

                                    3.

                                    Piedevu var izbarot arī iejauktu dzirdināšanas ūdenī.

                                    4.

                                    Norādes piedevas un premiksu marķējumā: “Pievienojot L-lizīnu, īpaši dzirdināšanas ūdenim, jāņem vērā visas neaizstājamās un nosacīti neaizstājamās aminoskābes, lai nepieļautu nesabalansētību.”

                                    5.

                                    Endotoksīnu saturs piedevā un tās putekļu veidošanas potenciāls nodrošina, ka maksimālā ekspozīcija endotoksīniem ir 1 600  SV endotoksīnu/m3 gaisa (2).

                                    6.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana un saskare ar acīm vai ādu. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot piemērotus individuālos aizsardzības līdzekļus, tostarp elpceļu aizsarglīdzekļus, aizsargbrilles un cimdus.

                        2031. gada 16. maijs

                           Aktīvās vielas raksturojums

                        L-lizīna monohidrohlorīds, kas iegūts fermentācijā ar

                           Corynebacterium casei KCCM 80190
                        Ķīmiskā formula: NH2-(CH2)4-CH(NH2)-COOH

                           CAS numurs: 657-27-2

                           Analītiskās metodes
                            (1)

                        L-lizīna monohidrohlorīda noteikšanai barības piedevā:

                                    —

                                       Food Chemical Codex “L-lysine monohydrochloride monograph” (Pārtikas ķīmisko vielu kodeksa monogrāfija par L-lizīna monohidrohlorīdu).

                              Lizīna kvantitatīvai noteikšanai barības piedevā un premiksos, kas satur vairāk nekā 10 % lizīna:

                                    —

                                    jonapmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS/FLD) – EN ISO 17180.

                              Lizīna kvantitatīvai noteikšanai premiksos, barības maisījumos un barības sastāvdaļās:

                                    —

                                    jonapmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS), Komisijas Regula (EK) Nr. 152/2009 (III pielikuma F daļa).

                              Lizīna kvantitatīvajai noteikšanai ūdenī:

                                    —

                                    jonapmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS/FLD) vai

                                    —

                                    jonapmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS).

                        3c327

                        L-lizīna monohidrohlorīds (tehniski tīrs)

                           Piedevas sastāvs

                        L-lizīna monohidrohlorīda pulveris, kurā ir vismaz 78 % L-lizīna un mitruma saturs nepārsniedz 1,5 %.

                        Visu sugu dzīvnieki

                        -

                        -

                        -

                                    1.

                                    Lizīna saturu norāda piedevas marķējumā.

                                    2.

                                    Tehniski tīru L-lizīna monohidrohlorīdu drīkst laist tirgū un izmantot par piedevu preparāta veidā.

                                    3.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana un saskare ar acīm. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, piedevu un premiksus lieto, izmantojot piemērotus individuālos aizsardzības līdzekļus, tostarp elpceļu aizsarglīdzekļus un aizsargbrilles.

                        2031. gada 16. maijs

                           Aktīvās vielas raksturojums

                        L-lizīna monohidrohlorīds, kas iegūts fermentācijā ar

                           Corynebacterium glutamicum KCCM 80216 vai Corynebacterium glutamicum KCTC 12307BP
                        Ķīmiskā formula: NH2-(CH2)4-CH(NH2)-COOH

                           CAS numurs: 657-27-2

                           Analītiskās metodes
                            (1)

                        L-lizīna monohidrohlorīda noteikšanai barības piedevā:

                                    —

                                       Food Chemical Codex “L-lysine monohydrochloride monograph” (Pārtikas ķīmisko vielu kodeksa monogrāfija par L-lizīna monohidrohlorīdu).

                              Lizīna kvantitatīvai noteikšanai barības piedevā un premiksos, kas satur vairāk nekā 10 % lizīna:

                                    —

                                    jonapmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS/FLD) – EN ISO 17180.

                              Lizīna kvantitatīvai noteikšanai premiksos, barības maisījumos un barības sastāvdaļās:

                                    —

                                    jonapmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS), Komisijas Regula (EK) Nr. 152/2009 (III pielikuma F daļa).

               (1)  Sīkāka informācija par analītiskajām metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.

               (2)  Ekspozīcija aprēķināta, balstoties uz endotoksīnu līmeni un piedevas putekļu veidošanas potenciālu, saskaņā ar metodi, ko izmanto EFSA (EFSA Journal 2017;15(3):4705); analītiskā metode: Eiropas Farmakopeja 2.6.14. (bakteriālie endotoksīni).


title: Komisijas Īstenošanas regula (ES) 2021/1367 (2021. gada 6. augusts) par atsevišķu preču klasifikāciju kombinētajā nomenklatūrā

text:
                  17.8.2021

                  LV

                  Eiropas Savienības Oficiālais Vēstnesis

                  L 294/1

         KOMISIJAS ĪSTENOŠANAS REGULA (ES) 2021/1367
         (2021. gada 6. augusts)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 952/2013 (2013. gada 9. oktobris), ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:

                     (1)

                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

                     (2)

                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                     (3)

                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                     (4)

                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                     (5)

                     Šajā regulā paredzētie pasākumi ir saskaņā ar Muitas kodeksa komitejas atzinumu,

               IR PIEŅĒMUSI ŠO REGULU.

            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.

            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 6. augustā

                  Komisijas vārdā –

                  Nodokļu politikas un muitas savienības

                  ģenerāldirektorāta ģenerāldirektors

                  Gerassimos THOMAS

            (1)  OV L 269, 10.10.2013., 1. lpp.

            (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

            PIELIKUMS

                        Preču apraksts

                        Klasifikācija (KN kods)

                        Pamatojums

                        (1)

                        (2)

                        (3)

                        Četrriteņu transportlīdzeklis ar 24 V 800 W līdzstrāvas elektromotoru, ko darbina divas atkārtoti uzlādējamas 12 V baterijas ar jaudu 45 ampērstundas. Tas ir aptuveni 65 cm plats, 125 cm garš un 129 cm augsts (mērot ar paceltu atzveltni, nolokot atzveltni 85 cm). Tā kopējais svars ir aptuveni 107 kg (108 kg, ieskaitot baterijas). Maksimālā slodze ir aptuveni 130 kg.
                        Transportlīdzeklim ir šādi parametri:

                                    —

                                    horizontāla platforma, kas savieno priekšējo un aizmugurējo daļu, platformu nekādā veidā nevar pielāgot (piemēram, salocīt vai noliekt) atbilstoši lietotāja vajadzībām,

                                    —

                                    divas atsperotās asis, pakaļējās ass piedziņa un 820 mm garenbāze,

                                    —

                                    gradienta spēja 13°,

                                    —

                                    pagrieziena aplis 210 cm,

                                    —

                                    divi piepūšamo riepu pāri (aizmugurējās riepas ir lielākas par priekšējām riepām),

                                    —

                                    konfigurējams, grozāms sēdeklis ar regulējamu augstumu, ar stiprinājumiem un roku balstiem un neslidenu virsmu pēdām,

                                    —

                                    regulējams nolaižams stūres statnis ar ovālas formas stūres stieņiem,

                                    —

                                    priekšējie un aizmugurējie lukturi, virzienrādītāji un atpakaļskata spoguļi.

                              Stūres statnim ir arī instrumentu panelis, kurā ir slēdzis, ātruma kontroles regulators, skaņas signāla poga, dzinēja brīvgaitas poga, pagrieziena signāla slēdzis, gaismas slēdzis, akumulatora-statusa indikators un ātruma regulētājs.
                        Transportlīdzeklim ir divas manuāli darbināmas sviras paātrināšanai, bremzēšanai un atpakaļgaitai. Stūres sistēmu var noregulēt tā, lai to varētu darbināt ar vienu roku.
                        Tam ir “viedā” reģeneratīvā elektromagnētiskā bremžu sistēma.
                        Ar pilnībā uzlādētām baterijām transportlīdzekļa maksimālais darbības rādiuss ir līdz 45 km un maksimālais ātrums ir aptuveni 15–16 km/h.
                        Tas var būt aprīkots ar maziem pretapgāšanās riteņiem aizmugurē, iepirkumu grozu, spieķa turētāju utt.
                        Transportlīdzekli var savietot transportēšanas nolūkā. To var izmantot uz ceļiem, ietvēm, gājēju ceļiem, takām parkos, velosipēdu ceļiem un noteiktās atpūtas takās vai gājēju zonās (piemēram, tirdzniecības centros).
                        Sk. attēlu (*1).

                        8703 10 18

                        Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 8703 , 8703 10  un 8703 10 18  aprakstu.
                        Klasificēšana pozīcijā 8713  kā invalīdu transports (ratiņi) nav iespējama, jo transportlīdzeklis nav īpaši paredzēts invalīdu pārvadāšanai: tam nav īpašu iezīmju invaliditātes atvieglošanai.
                        Lai gan transportlīdzeklis ir konstruēts tā, ka stūrēšanu var vadīt ar vienu roku un tam ir ērts grozāms sēdeklis ar balstiem un neslidenu virsmu pēdām (un pēc izvēles var būt aprīkots ar maziem pretapgāšanās riteņiem), šādas īpašības objektīvi neveido īpašas iezīmes, kas paredzētas invaliditātes atvieglošanai (sk. arī Kombinētās nomenklatūras skaidrojumus apakšpozīcijai 8713 90 00 , Harmonizētās sistēmas skaidrojumus pozīcijai 8713  un HS klasifikācijas atzinumu 8703.10/1).
                        Turklāt transportlīdzekļi, kas aprīkoti ar atsevišķu, regulējamu stūres statni un transportlīdzekļi, kuru maksimālais ātrums pārsniedz 10 km stundā, neietilpst pozīcijā 8713  (sk. arī KN skaidrojumus apakšpozīcijai 8713 90 00 ).
                        Transportlīdzekli izmanto cilvēku pārvadāšanai, un pēc uzrādīšanas muitas dienestiem tas nav atpazīstams kā transportlīdzeklis, kas paredzēts vienīgi cilvēkiem ar invaliditāti (sk. lietu C-198/15  (1)), pamatojoties uz tā objektīvajām pazīmēm un īpašībām, kas jānovērtē muitošanas laikā (sk. lietu C-286/15  (2)). Jebkādas turpmākas transportlīdzekļa pēcmuitošanas izmaiņas neņem vērā tāpat kā jebkurš transportlīdzekļa novērtējums, ko valsts iestāde var veikt citiem mērķiem, nevis tiem, kas noteikti muitas tiesību aktos.
                        Transportlīdzeklis ir īpašs transportlīdzeklis cilvēku pārvadāšanai.
                        Tāpēc tas klasificējams ar KN kodu 8703 10 18  kā mehāniskais transportlīdzeklis, kas paredzēts galvenokārt cilvēku pārvadāšanai, līdzīgs golfa automobiļiem.

               (*1)  Attēls pievienots tikai informācijai.

               (1)  Tiesas 2016. gada 26. maija spriedums lietā C-198/15 Invamed Group Ltd u. c./Commissioners for Her Majesty’s Revenue & Customs, ECLI:EU:C:2016:362.

               (2)  Tiesas 2016. gada 26. maija spriedums lietā C-286/15 Latvijas propāna gāze, ECLI:EU:C:2016:363, 33. punkts.


title: Komisijas Īstenošanas regula (ES) 2021/1369 (2021. gada 6. augusts) par atsevišķu preču klasifikāciju kombinētajā nomenklatūrā

text:
                  17.8.2021

                  LV

                  Eiropas Savienības Oficiālais Vēstnesis

                  L 294/8

         KOMISIJAS ĪSTENOŠANAS REGULA (ES) 2021/1369
         (2021. gada 6. augusts)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 952/2013 (2013. gada 9. oktobris), ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:

                     (1)

                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.

                     (2)

                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                     (3)

                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                     (4)

                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                     (5)

                     Šajā regulā paredzētie pasākumi ir saskaņā ar Muitas kodeksa komitejas atzinumu,

               IR PIEŅĒMUSI ŠO REGULU.

            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.

            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 6. augustā

                  Komisijas vārdā –

                  Nodokļu politikas un muitas savienības

                  ģenerāldirektorāta ģenerāldirektors

               Gerassimos THOMAS

            (1)  OV L 269, 10.10.2013., 1. lpp.

            (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

            PIELIKUMS

                        Preču apraksts

                        Klasifikācija (KN kods)

                        Pamatojums

                        (1)

                        (2)

                        (3)

                        Saite, kas izgatavota no elastīga tekstilmateriāla, ar platumu aptuveni 5 cm, kam viena puse pārklāta ar lipīgu materiālu no sintētiskā kaučuka un virsmas blīvums nepārsniedz 1 500  g/m2.
                        Saite ir uztīta uz balsta rullīša un tiek piegādāta kartona kastēs ar 16 vai 24 ruļļiem, kuru diametrs katram ir aptuveni 7,5 cm. Uz iepakojuma nav norādes par to, ka saites paredzētas izmantošanai medicīnas vajadzībām.
                        Saite uzrādīta kā saite locītavu aizsardzībai sporta nodarbībās.
                        (Sk. attēlus)  (*1).

                        5906 10 00

                        Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, 59. nodaļas 4.a) piezīmi un KN kodu 5906  un 5906 10 00  formulējumu.
                        Izstrādājums nav ne piesūcināts, ne pārklāts ar farmaceitiskām vielām. Tam nav arī objektīvu īpašību, kas norādītu, ka tas ir īpaši paredzēts medicīnas, ķirurģijas, zobārstniecības vai veterinārijas vajadzībām. Turklāt uz iepakojuma nav norādes, ka tas paredzēts izmantošanai medicīnā. Tāpēc klasificēšana pozīcijā 3005  nav iespējama (sk. arī Harmonizētās sistēmas skaidrojumu par pozīciju 3005  trešo rindkopu). Tāpēc tas ir klasificējams pēc materiāla, no kura tas sastāv.
                        Tāpēc izstrādājums ir klasificējams ar KN kodu 5906 10 00  pie līmlentēm ar platumu ne vairāk kā 20 cm.

               (*1)  Attēli pievienoti tikai informācijai.


title: Komisijas Īstenošanas regula (ES) 2021/2307 (2021. gada 21. oktobris), ar ko nosaka noteikumus par dokumentiem un paziņojumiem, kuri jāiesniedz par importēšanai Savienībā paredzētiem bioloģiskajiem produktiem un pārejas produktiem (Dokuments attiecas uz EEZ)

text:
                  27.12.2021

                  LV

                  Eiropas Savienības Oficiālais Vēstnesis

                  L 461/30

         KOMISIJAS ĪSTENOŠANAS REGULA (ES) 2021/2307
         (2021. gada 21. oktobris),
         ar ko nosaka noteikumus par dokumentiem un paziņojumiem, kuri jāiesniedz par importēšanai Savienībā paredzētiem bioloģiskajiem produktiem un pārejas produktiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2018/848 (2018. gada 30. maijs) par bioloģisko ražošanu un bioloģisko produktu marķēšanu un ar ko atceļ Padomes Regulu (EK) Nr. 834/2007 (1), un jo īpaši tās 39. panta 2. punkta b) un c) apakšpunktu un 43. panta 7. punktu,
         tā kā:

                     (1)

                     Saskaņā ar Regulas (ES) 2018/848 45. panta 1. punktu produktu var importēt no trešās valsts, lai minēto produktu laistu Savienības tirgū kā bioloģisku produktu vai pārejas produktu. Tāpēc ir jānosaka detalizēti noteikumi, kas konkrētiem Savienības operatoriem attiecībā uz sūtījumiem jāievēro laikā, kad sūtījumu vai sūtījuma daļu ieved Savienībā, un pēc to laišanas brīvā apgrozībā Savienībā. Minētie operatori ir importētāji, kas sūtījumu uzrāda laišanai brīvā apgrozībā Savienībā, vai operatori, kas rīkojas to vārdā, un pirmie saņēmēji un saņēmēji, kas saņems sūtījumu vai sūtījuma daļu.

                     (2)

                     Lai organizētu sūtījumu oficiālo kontroļu sistēmu, kas nodrošina izsekojamību, importētājam būtu iepriekš jāpaziņo kompetentajai iestādei un savai kontroles iestādei vai kontroles institūcijai par sūtījuma atvešanu un šajā nolūkā jāiesniedz relevantā informācija par inspekcijas sertifikātu, kas paredzēts Komisijas Deleģētajā regulā (ES) 2021/2306 (2).

                     (3)

                     Turklāt ir jānosaka detalizēti noteikumi par inspekcijas sertifikāta izraksta saturu, kā arī par tehniskajiem līdzekļiem, ar kādiem tas jāizdod.

                     (4)

                     Importētājam, pirmajam saņēmējam un saņēmējam inspekcijas sertifikāts vai inspekcijas sertifikāta izraksts būtu jāiesniedz pēc kontroles iestāžu vai kontroles institūciju pieprasījuma. Ir jānosaka papildu pienākumi attiecībā uz informāciju, kas attiecīgi importētājam, pirmajam saņēmējam un saņēmējam jāiekļauj Regulas (ES) 2018/848 39. panta 1. punkta d) apakšpunkta i) punktā minētajā bioloģiskās ražošanas vai pārejas ražošanas vienības aprakstā.

                     (5)

                     Lai nodrošinātu, ka tiek pienācīgi sekots līdzi neatbilstības gadījumiem, dalībvalstīm un Komisijai, izmantojot Bioloģiskās lauksaimniecības informācijas sistēmu, būtu jākopīgo informācija par visām neatbilstībām, par kurām radušās aizdomas vai kuras konstatētas dalībvalsts kompetentās iestādes veiktas sūtījuma verifikācijas laikā.

                     (6)

                     Attiecībā uz papīra formā sagatavotu inspekcijas sertifikātu un papīra formā sagatavotu inspekcijas sertifikāta izrakstu, kas saskaņā ar Deleģēto regulu (ES) 2021/2306 ar pašrocīgu parakstu ir vizēts uz papīra, jānosaka pārejas prasības par to, kā pirmais saņēmējs un saņēmējs šādu sertifikātu un tā izrakstus izmanto, kā arī prasība, ka šādam sertifikātam un tā izrakstiem jābūt kopā ar precēm līdz pat pirmā saņēmēja un saņēmēja telpām.

                     (7)

                     Skaidrības un juridiskās noteiktības labad šī regula būtu jāpiemēro no Regulas (ES) 2018/848 piemērošanas sākumdienas.

                     (8)

                     Šajā regulā paredzētie pasākumi ir saskaņā ar Bioloģiskās ražošanas komitejas atzinumu,

               IR PIEŅĒMUSI ŠO REGULU.

            1. pants
            Priekšmets
            Šī regula nosaka noteikumus par:

                        a)

                        importētāju, par sūtījumiem atbildīgo operatoru, pirmo saņēmēju un saņēmēju deklarācijām un paziņojumiem par produktu importēšanu no trešām valstīm, kas sniedzami, lai minētos produktus Savienības tirgū laistu kā bioloģiskus produktus vai pārejas produktus;

                        b)

                        dalībvalstu kompetento iestāžu paziņojumu par sūtījumu neatbilstību, par kuru radušās aizdomas, vai par konstatētu neatbilstību.

            2. pants
            Definīcijas
            Šajā regulā piemēro šādas definīcijas:

                        1)

                        “importētājs” ir Savienībā iedibināta fiziska vai juridiska persona, uz kuru attiecas Regulā (ES) 2018/848 minētā kontroles sistēma un kura personīgi vai ar pārstāvja starpniecību uzrāda sūtījumu laišanai brīvā apgrozībā Savienībā;

                        2)

                        “par sūtījumu atbildīgais operators” Deleģētās regulas (ES) 2021/2306 6. panta 4. punkta un Komisijas Deleģētās regulas (ES) 2019/2123 (3) piemērošanas vajadzībām ir importētājs vai Savienībā iedibināta fiziska vai juridiska persona, kas importētāja vārdā uzrāda sūtījumu robežkontroles punktā;

                        3)

                        “pirmais saņēmējs” ir Savienībā iedibināta fiziska vai juridiska persona, uz kuru attiecas Regulā (ES) 2018/848 minētā kontroles sistēma un kurai importētājs sūtījumu piegādā pēc tā laišanas brīvā apgrozībā, un kura to saņem turpmākai sagatavošanai un/vai tirdzniecībai;

                        4)

                        “saņēmējs” ir Savienībā iedibināta fiziska vai juridiska persona, uz kuru attiecas Regulā (ES) 2018/848 minētā kontroles sistēma un kurai importētājs pēc laišanas brīvā apgrozībā piegādā partiju, kas iegūta sūtījuma sadalīšanas rezultātā, un kura to saņem turpmākai sagatavošanai un/vai tirdzniecībai;

                        5)

                        “sūtījums” ir Eiropas Parlamenta un Padomes Regulas (ES) 2017/625 (4) 3. panta 37. punktā definētais sūtījums ar produktiem, kurus paredzēts laist Savienības tirgū kā bioloģiskus produktus vai pārejas produktus; tomēr attiecībā uz bioloģiskajiem produktiem un pārejas produktiem, kas saskaņā ar Komisijas Deleģēto regulu (ES) 2021/2305 (5) no oficiālajām kontrolēm robežkontroles punktos ir atbrīvoti, tas ir tādu produktu daudzums, uz kuriem attiecas viens vai vairāki kombinētās nomenklatūras kodi un kurus aptver viens inspekcijas sertifikāts, un kurus pārvadā ar to pašu transportlīdzekli un importē no tās pašas trešās valsts.

            3. pants
            Iepriekšējs paziņojums par atvešanu

               1.   Importētājs vai, attiecīgā gadījumā, par sūtījumu atbildīgais operators, Komisijas Īstenošanas regulas (ES) 2019/1715 (6) 2. panta 36. punktā minētajā tirdzniecības kontroles un ekspertu sistēmā (TRACES) par katru sūtījumu aizpildot un iesniedzot inspekcijas sertifikāta relevanto daļu, kura ir saskaņā ar Deleģētās regulas (ES) 2021/2306 pielikumā doto paraugu un piezīmēm, par sūtījuma atvešanu robežkontroles punktā vai punktā, kurā notiek laišana brīvā apgrozībā, iepriekš paziņo šādiem subjektiem:

                           a)

                           Deleģētās regulas (ES) 2021/2306 6. pantā minētā kompetentā iestāde;

                           b)

                           importētāja kontroles iestāde vai kontroles institūcija.

               2.   Attiecībā uz katru sūtījumu, kam piemēro oficiālās kontroles robežkontroles punktos, 1. punktu piemēro papildus Regulas (ES) 2017/625 56. panta 3. punkta a) apakšpunktā noteiktajām prasībām par iepriekšēju paziņošanu robežkontroles punkta kompetentajām iestādēm par sūtījumu atvešanu.

               3.   Iepriekšējus paziņojumus saskaņā ar 1. punktu sniedz, ievērojot Komisijas Īstenošanas regulā (ES) 2019/1013 (7) noteiktās minimālā termiņa prasības.

            4. pants
            Inspekcijas sertifikāts un inspekcijas sertifikāta izraksts

               1.   Importētājs un pirmais saņēmējs inspekcijas sertifikātu sistēmā TRACES aizpilda šādi:

                           a)

                           tā 23. ailē par īpašām muitas procedūrām importētājs sistēmā TRACES ieraksta visu prasīto informāciju, izņemot informāciju par attiecīgās kompetentās iestādes veikto verifikāciju;

                           b)

                           tā 24. ailē par pirmo saņēmēju importētājs sistēmā TRACES informāciju ieraksta tad, ja šo informāciju jau nav sniegusi trešās valsts kontroles iestāde vai kontroles institūcija, un pirms tam, kad kompetentā iestāde verificē sūtījumu un vizē inspekcijas sertifikātu;

                           c)

                           tā 31. aili par pirmā saņēmēja deklarāciju pirmais saņēmējs sistēmā TRACES aizpilda tad, kad saņem sūtījumu pēc tā laišanas brīvā apgrozībā.

               2.   Ja lēmumā par sūtījumu, kas pieņemts saskaņā ar Deleģētās regulas (ES) 2021/2306 6. panta 3. punktu, norādīts, ka sūtījums jālaiž brīvā apgrozībā, importētājs Eiropas Parlamenta un Padomes Regulas (ES) Nr. 952/2013 (8) 158. panta 1. punktā minētajā muitas deklarācijā par laišanu brīvā apgrozībā norāda inspekcijas sertifikāta numuru.

               3.   Ja sūtījums muitas uzraudzībā ir sadalīts dažādās partijās, importētājs, pirms sūtījumu laist brīvā apgrozībā saskaņā ar Deleģētās regulas (ES) 2021/2306 6. panta 6. punktu, saskaņā ar šīs regulas pielikumā doto veidlapu un piezīmēm sagatavo un sistēmā TRACES iesniedz inspekcijas sertifikāta izrakstu par katru partiju.
               Tas pats attiecas uz gadījumiem, kad saskaņā ar Deleģētās regulas (ES) 2021/2306 7. panta 3. punktu sūtījums pēc inspekcijas sertifikāta verifikācijas un vizēšanas ir sadalīts dažādās partijās.
               Ja lēmumā par partiju, kas ierakstīts saskaņā ar Deleģētās regulas (ES) 2021/2306 6. panta 6. punktu un 7. panta 4. punktu izdotajā inspekcijas sertifikāta izrakstā, norādīts, ka partija jālaiž brīvā apgrozībā, importētājs Regulas (ES) Nr. 952/2013 158. panta 1. punktā minētajā muitas deklarācijā par laišanu brīvā apgrozībā norāda inspekcijas sertifikāta izraksta numuru.
               Tiklīdz partija ir saņemta, saņēmējs sistēmā TRACES aizpilda inspekcijas sertifikāta izraksta 13. aili un norāda, vai partijas saņemšanas laikā iepakojums vai konteiners/tvertne un, attiecīgā gadījumā, inspekcijas sertifikāts ir saskaņā ar Regulas (ES) 2018/848 III pielikuma 6. punktu.

               4.   Inspekcijas sertifikāta izrakstu sagatavo tās dalībvalsts oficiālajā valodā vai vienā no tās oficiālajām valodām, kurā partija jālaiž brīvā apgrozībā. Dalībvalsts var piekrist, ka sertifikāta izrakstus sagatavo citā Savienības oficiālajā valodā un vajadzības gadījumā tiem dod līdzi autentificētu tulkojumu.

            5. pants
            Dokumentu uzskaite
            Pēc attiecīgās kompetentās iestādes, kontroles iestādes vai kontroles institūcijas pieprasījuma importētājs, pirmais saņēmējs vai saņēmējs iesniedz inspekcijas sertifikātu vai, attiecīgā gadījumā, inspekcijas sertifikāta izrakstu, kurā tie ir minēti.

            6. pants
            Ražošanas vienību un darbību apraksts
            Ja importētājs sūtījumu deklarē laišanai brīvā apgrozībā, Regulas (ES) 2018/848 39. panta 1. punkta d) apakšpunkta i) punktā minētais bioloģiskās ražošanas vai pārejas ražošanas vienības un darbību pilnīgais apraksts aptver:

                        a)

                        telpas;

                        b)

                        darbības, arī punktus, kuros notiek laišana brīvā apgrozībā Savienībā;

                        c)

                        visus citus objektus, ko importētājs plāno izmantot importēto produktu uzglabāšanai līdz to piegādei pirmajam saņēmējam;

                        d)

                        apņemšanos nodrošināt, ka visi objekti, ko izmantos importēto produktu uzglabāšanai, tiek pakļauti kontrolei, ko veic kontroles iestāde vai kontroles institūcija vai – ja šīs noliktavas atrodas citā dalībvalstī vai reģionā – kontroles iestāde vai kontroles institūcija, kas atzīta kontroles veikšanai attiecīgajā dalībvalstī vai reģionā.

                  Pirmā saņēmēja un saņēmēja gadījumā aprakstā iekļauj objektus, ko izmanto sūtījumu saņemšanai un uzglabāšanai.

            7. pants
            Paziņojums par neatbilstību, par kuru radušās aizdomas, vai par konstatētu neatbilstību
            Ja, verificējot sūtījuma atbilstību saskaņā ar Deleģētās regulas (ES) 2021/2306 6. pantu, ir radušās aizdomas par neatbilstību vai ir konstatēta neatbilstība, attiecīgā dalībvalsts par šādiem gadījumiem Komisiju un pārējās dalībvalstis tūlīt informē, izmantojot Bioloģiskās lauksaimniecības informācijas sistēmu (OFIS) un Komisijas Īstenošanas regulas (ES) 2021/279 (9). II pielikuma 4. iedaļā doto veidlapu. Komisija par to informē attiecīgās trešās valsts kompetento iestādi vai, attiecīgā gadījumā, kontroles iestādi vai kontroles institūciju.

            8. pants
            Pārejas noteikumi par inspekcijas sertifikātiem un to izrakstiem papīra formā

               1.   Papīra formā sagatavotu inspekcijas sertifikātu, kas saskaņā ar Deleģētās regulas (ES) 2021/2306 11. panta 2. punktu vizēts ar pašrocīgu parakstu, un papīra formā sagatavotu inspekcijas sertifikāta izrakstu, kas saskaņā ar minētās regulas 11. panta 5. punktu vizēts ar pašrocīgu parakstu, dod līdzi precēm līdz pat pirmā saņēmēja vai saņēmēja telpām.

               2.   Tiklīdz 1. punktā minētais inspekcijas sertifikāts papīra formā ir saņemts, pirmais saņēmējs verificē, vai minētajā sertifikātā norādītā informācija atbilst informācijai, kas sertifikātā ierakstīta sistēmā TRACES.
               Ja informācija, kas attiecas uz inspekcijas sertifikāta 13. ailē minēto iepakojumu skaitu, un minētā sertifikāta 16. un 17. ailē norādītā informācija papīra formā sagatavotajā inspekcijas sertifikātā nav iekļauta vai ja minētā informācija atšķiras no informācijas, kas sertifikātā ierakstīta sistēmā TRACES, pirmais saņēmējs ņem vērā sistēmā TRACES ierakstīto informāciju.

               3.   Pēc 2. punktā minētās verifikācijas pirmais saņēmējs pašrocīgi paraksta papīra formā sagatavoto inspekcijas sertifikātu 31. ailē un nosūta to sertifikāta 12. ailē minētajam importētājam.

               4.   Papīra formā sagatavoto inspekcijas sertifikātu, kas minēts 3. punktā, importētājs vismaz divus gadus glabā kontroles iestādei vai kontroles institūcijai pieejamā veidā.

               5.   Ja tiek izmantots 1. punktā minētais inspekcijas sertifikāta izraksts papīra formā, saņēmējs partijas saņemšanas brīdī pašrocīgi paraksta minēto papīra izrakstu tā 13. ailē.

               6.   Papīra formā sagatavoto inspekcijas sertifikāta izrakstu, kas minēts 5. punktā, partijas saņēmējs vismaz divus gadus glabā kontroles iestādēm un/vai kontroles institūcijām pieejamā veidā.

               7.   Pirmais saņēmējs vai, attiecīgā gadījumā, importētājs drīkst izgatavot 3. punktā minētā papīra formā sagatavotā inspekcijas sertifikāta kopiju, kas izmantojama kontroles iestāžu un kontroles institūciju informēšanai saskaņā ar 5. pantu. Uz ikvienas šādas kopijas ir uzdrukāta vai ar zīmogu uzspiesta norāde “KOPIJA”.

               8.   Pirmais saņēmējs vai, attiecīgā gadījumā, importētājs drīkst izgatavot 5. punktā minētā papīra formā sagatavotā inspekcijas sertifikāta izraksta kopiju, kas izmantojama kontroles iestāžu un kontroles institūciju informēšanai saskaņā ar 5. pantu. Uz ikvienas šādas kopijas ir uzdrukāta vai ar zīmogu uzspiesta norāde “KOPIJA”.

            9. pants
            Stāšanās spēkā un piemērošana
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2022. gada 1. janvāra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 21. oktobrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 150, 14.6.2018., 1. lpp.

            (2)  Komisijas Deleģētā regula (ES) 2021/2306 (2021. gada 21. oktobris), ar ko Eiropas Parlamenta un Padomes Regulu (ES) 2018/848 papildina ar noteikumiem par importēšanai Savienībā paredzētu bioloģisko produktu un pārejas produktu sūtījumu oficiālajām kontrolēm un par inspekcijas sertifikātu (skatīt šā Oficiālā Vēstneša 13. lpp.).

            (3)  Komisijas Deleģētā regula (ES) 2019/2123 (2019. gada 10. oktobris), ar ko attiecībā uz noteikumiem par to, kādos gadījumos un ar kādiem nosacījumiem identitātes un fiziskās kontrolpārbaudes noteiktām precēm var veikt kontrolpunktos un dokumentu kontrolpārbaudes – attālināti no robežkontroles punktiem, papildina Eiropas Parlamenta un Padomes Regulu (ES) 2017/625 (OV L 321, 12.12.2019., 64. lpp.).

            (4)  Eiropas Parlamenta un Padomes Regula (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (OV L 95, 7.4.2017., 1. lpp.).

            (5)  Komisijas Deleģētā regula (ES) 2021/2305 (2021. gada 21. oktobris), ar ko Eiropas Parlamenta un Padomes Regulu (ES) 2017/625 papildina ar noteikumiem par to, kādos gadījumos un ar kādiem nosacījumiem bioloģiskie produkti un pārejas produkti ir atbrīvoti no oficiālajām kontrolēm robežkontroles punktos, par šādu produktu oficiālo kontroļu vietu un ar ko groza Komisijas Deleģētās regulas (ES) 2019/2123 un (ES) 2019/2124 (skatīt šā Oficiālā Vēstneša 5. lpp.).

            (6)  Komisijas Īstenošanas regula (ES) 2019/1715 (2019. gada 30. septembris), ar ko nosaka noteikumus par oficiālo kontroļu informācijas pārvaldības sistēmas un tās sistēmas komponentu darbību (IMSOC regula) (OV L 261, 14.10.2019., 37. lpp.).

            (7)  Komisijas Īstenošanas regula (ES) 2019/1013 (2019. gada 16. aprīlis) par Savienībā ievedamu noteiktu kategoriju dzīvnieku un preču sūtījumu iepriekšēju paziņošanu (OV L 165, 21.6.2019., 8. lpp.).

            (8)  Eiropas Parlamenta un Padomes Regula (ES) Nr. 952/2013 (2013. gada 9. oktobris), ar ko izveido Savienības Muitas kodeksu (OV L 269, 10.10.2013., 1. lpp.).

            (9)  Komisijas Īstenošanas regula (ES) 2021/279 (2021. gada 22. februāris), ar kuru nosaka detalizētus Eiropas Parlamenta un Padomes Regulas (ES) 2018/848 īstenošanas noteikumus par kontrolēm un citiem pasākumiem, kas nodrošina izsekojamību un atbilstību bioloģiskajā ražošanā un bioloģisko produktu marķēšanā (OV L 62, 23.2.2021., 6. lpp.).

            PIELIKUMS
            I DAĻA

               INSPEKCIJAS SERTIFIKĀTA IZRAKSTS Nr. ..., KAS IZMANTOJAMS BIOLOĢISKO PRODUKTU UN PĀREJAS PRODUKTU IMPORTĒŠANAI EIROPAS SAVIENĪBĀ

                                    1.

                                    Kontroles iestāde vai kontroles institūcija, kas izdevusi pamatā esošo inspekcijas sertifikātu

                                    2.

                                    Procedūras saskaņā ar Eiropas Parlamenta un Padomes Regulu (ES) 2018/848 (1):

                                                ☐

                                                atbilstība (46. pants);

                                                ☐

                                                līdzvērtīga trešā valsts (48. pants);

                                                ☐

                                                līdzvērtīga kontroles iestāde vai kontroles institūcija (57. pants);

                                                ☐

                                                līdzvērtība saskaņā ar tirdzniecības nolīgumu (47. pants).

                                    3.

                                    Inspekcijas sertifikāta atsauces numurs

                                    4.

                                    Kontroles iestāde vai kontroles institūcija

                                    5.

                                    Importētājs

                                    6.

                                    Izcelsmes valsts

                                    7.

                                    Eksportētājvalsts

                                    8.

                                    Robežkontroles punkts/kontrolpunkts/punkts, kurā notiek laišana brīvā apgrozībā

                                    9.

                                    Galamērķa valsts

                                    10.

                                    Sadalīšanā iegūtas partijas saņēmējs

                                    11.

                                    Produktu apraksts
                                    Bioloģiski vai pārejas KN kodi Kategorija Iepakojumu skaits Partijas numurs
                                    Partijas neto svars un sākotnējā sūtījuma neto svars

                                    12.

                                    Deklarācija, ko sniedz attiecīgā kompetentā iestāde, kura verificē un vizē sertifikāta izrakstu
                                    Šis izraksts atbilst iepriekš aprakstītajai partijai, kas iegūta, sadalot sūtījumu, uz kuru attiecas inspekcijas sertifikāta oriģināls ar 3. ailē norādīto numuru.

                                                ☐

                                                Jālaiž apgrozībā kā bioloģiskie produkti

                                                ☐

                                                Jālaiž apgrozībā kā pārejas produkti

                                                ☐

                                                Jālaiž apgrozībā kā nebioloģiski produkti

                                                ☐

                                                Partiju nevar laist brīvā apgrozībā

                                          Papildu informācija:
                                    Iestāde un dalībvalsts:
                                    Datums:
                                    Pilnvarotās personas vārds un paraksts/kvalificēts elektroniskais zīmogs

                                    13.

                                    Partijas saņēmēja deklarācija
                                    Apliecinu,: ka produktu saņemšanas brīdī iepakojums vai konteiners/tvertne un, attiecīgā gadījumā, inspekcijas sertifikāts

                                                ☐

                                                ir saskaņā ar Regulas (ES) 2018/848 III pielikuma 6. punktu;

                                                ☐

                                                nav saskaņā ar Regulas (ES) 2018/848 III pielikuma 6. punktu.

                        Pilnvarotās personas vārds un paraksts:

                        Datums:

                  II DAĻA

               PIEZĪMES PAR INSPEKCIJAS SERTIFIKĀTA IZRAKSTA SAGATAVOŠANU

                        Izraksts Nr. …:

                        Izraksta numurs atbilst sākotnējā sūtījuma sadalīšanā iegūtās partijas numuram.

                        1. aile.

                        :

                        Pamatā esošo inspekcijas sertifikātu izdevušās trešās valsts kontroles iestādes vai kontroles institūcijas nosaukums, adrese un kods.

                        2. aile.

                        :

                        Šī aile satur šā izraksta izdošanai un izmantošanai relevantos Regulas (ES) 2018/848 noteikumus; norāda relevanto noteikumu, ar kuru saskaņā attiecīgais sūtījums importēts; sk. pamatā esošā inspekcijas sertifikāta 2. aili.

                        3. aile.

                        :

                        Inspekcijas sertifikāta numurs, kas pamatā esošajam inspekcijas sertifikātam automātiski piešķirts elektroniskajā Tirdzniecības kontroles un ekspertu sistēmā (TRACES).

                        4. aile.

                        :

                        Tās kontroles iestādes vai kontroles institūcijas nosaukums, adrese un kods, kas atbild par sūtījumu sadalījušā operatora kontrolēm.

                        5., 6. un 7. aile.

                        :

                        Relevanto informāciju skatīt pamatā esošajā inspekcijas sertifikātā.

                        8. aile.

                        :

                        Šis ir unikālais burtciparu kods, kas sistēmā TRACES piešķirts, attiecīgi, robežkontroles punktam vai Eiropas Parlamenta un Padomes Regulas (ES) 2017/625 (2) 53. panta 1. punkta a) apakšpunktā minētajam kontrolpunktam, kas nav robežkontroles punkts, vai punktam, kurā notiek laišana brīvā apgrozībā Eiropas Savienībā, un kas ietver valsti, kur saskaņā ar Komisijas Deleģētas regulas (ES) 2021/2306 (3) 6. panta 1. un 2. punktu tiek veiktas oficiālās kontroles, lai verificētu partiju, un kur inspekcijas sertifikāta 30. ailē tiek ierakstīts lēmums par sūtījumu.

                        9. aile.

                        :

                        Galamērķa valsts ir pirmā saņēmēja valsts Eiropas Savienībā.

                        10. aile.

                        :

                        Sadalīšanā iegūtās partijas saņēmējs Eiropas Savienībā.

                        11. aile.

                        :

                        Produktu apraksts, kas ietver:

                                    —

                                    norādi, vai produkti ir bioloģiski vai pārejas produkti,

                                    —

                                    attiecīgo produktu kombinētās nomenklatūras (KN) kodu, kas minēts Padomes Regulā (EEK) Nr. 2658/87 (4) (astoņciparu kodu, kad iespējams),

                                    —

                                    produktu kategoriju saskaņā ar Komisijas Īstenošanas regulas (ES) 2021/1378 (5) II pielikumu,

                                    —

                                    iepakojumu skaitu (kastu, kartona kārbu, maisu, spaiņu utt. skaitu),

                                    —

                                    atbilstošās vienībās (neto masas kilogramos, litros u. c.) izteiktu neto svaru un pamatā esošā inspekcijas sertifikāta 13. ailē norādīto neto svaru.

                        12. aile.

                        :

                        Šī aile kompetentajai iestādei jāaizpilda par katru partiju, kas iegūta Deleģētās regulas (ES) 2021/2306 6. panta 6. punktā un 7. panta 3. punktā minētās sadalīšanas rezultātā.
                        Kompetentajai iestādei jāizvēlas atbilstošais variants un vajadzības gadījumā jāpievieno papildu informācija, kas uzskatāma par relevantu. Ailē “Papildu informācija” relevantā informācija jānorāda it īpaši tad, ja izvēlēts variants “Partiju nevar laist brīvā apgrozībā”.
                        Ja uz produktiem attiecas oficiālās kontroles robežkontroles punktos, kompetentajai iestādei šī aile jāaizpilda robežkontroles punktā.
                        Pilnvarotās personas pašrocīgs paraksts ir vajadzīgs tikai tad, ja inspekcijas sertifikāta izrakstu uz papīra saskaņā ar Deleģētās regulas (ES) 2021/2306 11. panta 5. punktu vizē līdz 2022. gada 30. jūnijam.

                        13. aile.

                        :

                        Šī aile saņēmējam jāaizpilda partijas saņemšanas laikā un pēc Regulas (ES) 2018/848 III pielikuma 6. punktā paredzēto pārbaužu veikšanas jāizvēlas viens no variantiem.
                        Saņēmēja pašrocīgs paraksts ir vajadzīgs tad, ja inspekcijas sertifikāta izrakstu uz papīra saskaņā ar Deleģētās regulas (ES) 2021/2306 11. panta 5. punktu vizē līdz 2022. gada 30. jūnijam.

               (1)  Eiropas Parlamenta un Padomes Regula (ES) 2018/848 (2018. gada 30. maijs) par bioloģisko ražošanu un bioloģisko produktu marķēšanu un ar ko atceļ Padomes Regulu (EK) Nr. 834/2007 (OV L 150, 14.6.2018., 1. lpp.).

               (2)  Eiropas Parlamenta un Padomes Regula (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (OV L 95, 7.4.2017., 1. lpp.).

               (3)  Komisijas Deleģētā regula (ES) 2021/2306 (2021. gada 21. oktobris), ar ko Eiropas Parlamenta un Padomes Regulu (ES) 2018/848 papildina ar noteikumiem par importēšanai Savienībā paredzētu bioloģisko produktu un pārejas produktu sūtījumu oficiālajām kontrolēm un par inspekcijas sertifikātu (OV L 461, 27.12.2021, 13 lpp.).

               (4)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

               (5)  Komisijas Īstenošanas regula (ES) 2021/1378, ar ko paredz konkrētus noteikumus par sertifikātu, kas izdots operatoriem, operatoru grupām un eksportētājiem trešās valstīs, kuri iesaistīti bioloģisko un pārejas produktu importā Savienībā, un izveido atzīto kontroles iestāžu un kontroles institūciju sarakstu saskaņā ar Eiropas Parlamenta un Padomes Regulu (ES) 2018/848 (OV L 297, 20.8.2021., 24. lpp.).